સૂર્યકિરણો લેવા માટેનો એક સમય છે અને એ સમય છે સવારે ૮ વાગ્યાથી લઈને ૯ વાગ્યા સુધીનો. એ સમયનો તડકો તમારી સ્કિન માટે સારો છે. એ પછી એટલે કે ૯ વાગ્યા પછી તડકાની ઇન્ટેન્સિટી વધી જાય છે જે તમારી સ્કિનને નુકસાન પહોંચાડે છે. ઉનાળામાં તડકો વધારે સ્ટ્રૉન્ગ હોય છે એટલે બીજી ઋતુ કરતાં ઉનાળામાં તડકામાં ઓછો સમય બેસવું. એટલે તડકામાં તમે જો ૩૦ મિનિટ બેસતા હો તો ઉનાળાની ઋતુમાં ૧૫ મિનિટ જ બેસવું. સવારે તડકામાં બેસો ત્યારે બની શકે તો ફુલ સ્લીવ્ઝના ડ્રેસ ન પહેરવા. જેટલું બની શકે એટલું શરીરનો ભાગ તડકાના સંપર્કમાં આવવો જોઈએ. સવારના તડકામાં બેસતાં પહેલાં સ્કિનને પ્રોટેક્શનની બહુ જરૂર છે એટલે સવારે તડકામાં બેસો ત્યારે સ્કિન પર સનસ્ક્રીન લગાવવું જોઈએ. તડકામાં બેસતાં પહેલાં અને પછી વધારે માત્રામાં પાણી પીવું જોઈએ જેથી તમને ડીહાઇડ્રેશનનો પ્રૉબ્લેમ ન થાય. સૂર્યનાં કિરણો જેટલાં સારાં એટલાં ખરાબ પણ છે. તડકામાં વધારે વાર બેસવાથી પણ તમને નુકસાન થઈ શકે છે. સ્કિન-ઍલર્જી થઈ શકે છે, જેમ કે હાથમાં ખંજવાળ આવી શકે. તમારી સ્કિન વધારે ટૅન થાય.